# A főmenü és a gyorsbillentyűk

- Főmenü

  `Projekt` | `Szerkesztés` | `Ugrás` | `Eszközök` | `Beállítások` | `Súgó`

- Gyorsbillentyűk
  - A projekt irányítása
  - Szerkesztés
  - Menüpontról menüpontra
  - Projektállományok
  - Egyebek

# Főmenü

Az OmegaT minden funkciója elérhető a szerkesztőablak tetején lévő menüsorról. Számos funkció használható gyorsbillentyűkkel is.

A gyorsbillentyűk a `Ctrl` és egy betű lenyomásával használhatók. Egyes gyorsbillentyűk más billentyűkkel együtt használatosak. Az olvashatóság érdekében a betűk itt nagybetűs formában jelennek meg.

A `Ctrl` használatos a Windows, UNIX és UNIX-szerű, `Ctrl` / `Control` billentyűt használó operációs rendszerekben. Mac-felhasználók a `cmd+key` kombinációt használják. A `cmd` billentyűn van egy `command` címke, de használhatják az Apple klaviatúráján lévő alma-billentyűt is.

`Projekt` | `Szerkesztés` | `Ugrás` | `Eszközök` | `Beállítások` | `Súgó`

## `Projekt`
`Új` |  | Létrehoz és megnyit egy új projektet. A projekt létrehozásához használt párbeszédablak ugyanaz, mint a projekt szerkesztéséhez használt párbeszédablak.
`Megnyitás` | `<Ctrl+O>` | Megnyit egy korábban létrehozott projektet.
`Forrásszövegek importálása...` |  | Átmásolja a kiválasztott állományokat a `/source` könyvtárba és az újak betöltéséhez újból betölti a projektet.
`Importálás MediaWikiből...` |  | A megadott URL alapján importál MediaWiki-oldalakat
`Újratöltés` |  | Újból betölti a projektet a kívülről módosított állományok változásainak, a régebbi fordítási memóriáknak és szójegyzékeknek a figyelembevétele végett.
`Bezárás` |  | Menti a fordítást és bezárja a projektet.
`Mentés` | `<Ctrl+S>` | Elmenti a fordítást a projekt fordítási memóriájába. Az OmegaT 10 percenként és a projekt bezárásakor vagy a programból való kilépéskor automatikusan elmenti a fordítást.
`Lefordított állományok létrehozása` |  | A szövegfordítások alapján létrehozza a célnyelvi dokumentumokat. A dokumentumok a `/target` könyvtárba kerülnek.
`Beállítások` | `<Ctrl+E>` | Megjeleníti a Projekt szerkesztése párbeszédablakot a projekt nyelveinek és a mappák helyének beállításához.
`Projektállományok...` | `<Ctrl+L>` | Bezárja vagy megnyitja a Projektállományok ablakot (attól függően, hogy nyitva vagy zárva van-e).
`Kilépés` | `<Ctrl+Q>` | Elmenti a projektet és kilép az OmegaT-ből. Ha kézzel nem mentette el a projektet, rákérdez, hogy tényleg ki akar-e lépni a programból.
## `Szerkesztés`
| A legtöbb programban meglévő funkciókat (másolás/kivágás/beillesztés) a menü nem tartalmazza, ezeket rendszerének gyorsbillentyűivel érheti el. Például:
`Másolás` | `<Ctrl+C>` | A kiválasztott szöveget a vágólapra másolja.
`Kivágás` | `<Ctrl+X>` | A kiválasztott szöveget törli, egyben a vágólapra másolja.
`Beillesztés` | `<Ctrl+V>` | A vágólapról a szöveget a kurzor helyére szúrja be.
| A menü az alábbi funkciókat tartalmazza:
`Utolsó művelet visszavonása` | `<Ctrl+Z>` | Visszatér az előző szerkesztési lépést megelőző állapothoz. A módosított szövegrész ellenőrzése után nem használható.
`Utolsó művelet megismétlése` | `<Ctrl+Y>` | Visszatér az előzőleg törölt szerkesztési lépés előtti állapothoz. A módosított szövegrész ellenőrzése után nem használható.
`Fordítás felülírása` | `<Ctrl+R>` | Felülírja az egész célnyelvi szövegdarabot a kiválasztott (alapbeállításban az első) bizonytalan egyezéssel.
`Fordítás beszúrása` | `<Ctrl+I>` | A kiválasztott bizonytalan egyezést beszúrja a kurzor helyére. Beszúráskor akkor sem írja felül a célnyelvi szöveget, ha azt kijelölte.
`Felülírás a forrással` | `<Shift+Ctrl+R>` | Az egész célnyelvi szövegrészt felülírja a forrásszöveggel.
`Felülírás a forrással` | `<Shift+Ctrl+I>` | A kurzor helyére beszúrja a forrásszöveget.
`Keresés a projektben...` | `<Ctrl+F>` | Megnyit egy új Szöveg keresése ablakot.
`X. számú bizonytalan egyezés kiválasztása` | `<Ctrl+szám>` | (az X egy 1 és 5 közötti számjegy) - A szövegrész cseréjéhez vagy beszúráshoz kiválasztja az X. számú bizonytalan egyezést a Bizonytalan egyezések ablakból. A Bizonytalan egyezések fejezet részletesen tájékoztatja a színkódolásról.
## `Ugrás`
`Következő fordítandó szövegrész` | `<Ctrl+U>` | A fordítási memóriában nem talált következő szövegrészre ugrik.
`Következő szövegrész` | `<Ctrl+N>` vagy `<Enter>` vagy `<Tab>` | A következő szövegrészre ugrik. Ha a pillanatnyi szövegrész az adott állomány utolsó szövegrésze, akkor következő szöveg első elemére ugrik.
`Előző szövegrész` | `<Ctrl+P>` vagy `<Ctrl+Enter>` vagy `<Ctrl+Tab>` | Az előző szövegrészre ugrik. Ha a pillanatnyi szövegrész az adott állomány első eleme, akkor az előző szöveg utolsó szövegrészére ugrik.
`Szövegrész száma...` | `<Ctrl+J>` | A szövegrész számának megadása után megnyitja az adott szövegrészt.
## `Eszközök`
`Címkék ellenőrzése` | `<Ctrl+T>` | Formázott állományokban ellenőrzi a hiányzó vagy rossz helyre került címkéket. Megjeleníti a címkehibás szövegrészeket. A Módosított címkék ellenőrzése ablak felsorolja az érintett részeket, a Formázott szöveg kezelése c. fejezet pedig tájékoztatja a részletekről.
## `Beállítások`
`Továbblépés a tabulátorral` |  | A szövegrész ellenőrzésére szolgáló billentyűt `<Tabulátor>`-ra állítja az alapbeállítás szerinti `<Enter>` helyett. Ez a beállítás kapóra jöhet egyes kínai, japán vagy koreai karakteríró rendszerek esetén.
`[bizonytalan] Betű...` |  | Megjeleníti a Megjelenítés betűje párbeszédablakot, melyben beállítható a szöveg megjelenítésére használatos betűkészlet. Régi számítógépet használóknak tanácsos betűkészletüket lecserélni a projekt megnyitása előtt, ellenkező esetben romolhat a gép teljesítménye. A legreménytelenebbnek a G4 + Mac OS X + japán kombináció tűnik.
`Állományszűrők...` |  | Megjeleníti az Állományszűrők párbeszédablakot az állománykezelés és -feldolgozás beállításához.
`Szövegdarabolás...` |  | Megnyitja a Szövegdarabolás beállítása párbeszédablakot a szövegdarabolás beállításához.
`Szerkesztési mód...` |  | Megjeleníti a Szerkesztési mód beállításai párbeszédablakot a még lefordítatlan szövegrészek célnyelvi mezőinek beállításához.
`Főablak visszaállítása` |  | Visszaállítja eredeti állapotukba az OmegaT főablakának elemeit (a szerkesztőt, a Bizonytalan egyezések és a Szójegyzék ablakot). Akkor használja ezt a funkciót, ha egy vagy több összetevőt elmozdított vagy elrejtett, és nem tudja a kívánt módon visszaállítani.
## `Súgó`
`Felhasználói kézikönyv...` | `<F1>` | Egy külön Felhasználói kézikönyv ablakban megnyitja ezt a kézikönyvet.
`Névjegy...` |  | Megjeleníti a köszönetnyilvánításokat, a szerzői jogra és a használati engedélyre vonatkozó tudnivalókat.

# Gyorsbillentyűk

A főablakból a következő gyorsbillentyűket használhatja. Ha egy másik ablak került előtérbe, kattintson a főablakra és hozza előre, vagy az `Esc` lenyomásával zárja be az előbbi ablakot.

A gyorsbillentyűk a `Ctrl` és egy betű lenyomásával használhatók. Egyes gyorsbillentyűk más billentyűkkel együtt használatosak. Az olvashatóság érdekében a betűk itt nagybetűs formában jelennek meg.

A `Ctrl` használatos a Windows, UNIX és UNIX-szerű, `Ctrl` / `Control` billentyűt használó operációs rendszerekben. Mac-felhasználók a `cmd+key` kombinációt használják. A `cmd` billentyűn van egy `command` címke, de használhatják az Apple klaviatúráján lévő alma-billentyűt is.

- A projekt irányítása
- Szerkesztés
- Menüpontról menüpontra
- Projektállományok
- Egyebek

## A projekt irányítása
Projekt megnyitása | `<Ctrl+O>` | A megnyíló párbeszédablakból elérhető egy már létező projekt
Mentés | `<Ctrl+S>` | Az aktuális munkát a projekt /omegat/ könyvtárában lévő project_save.tmx állományba menti
A projekt beállításai | `<Ctrl+E>` | Esetleges módosításhoz kijelzi a projekt beállításait.
## Szerkesztés
Utolsó lépés visszavonása | `<Ctrl+Z>` | Az adott célnyelvi szövegrészen belül visszavonja az utolsó szerkesztési lépést
Utolsó művelet megismétlése | `<Ctrl+Y>` | Az adott célnyelvi szövegdarabon belül megismétli az éppen visszavont szerkesztési lépéseket
X. egyezés kiválasztása | `<Ctrl+szám>` | A szám 1 és 5 közötti számjegy lehet. Kiválasztja az X. egyezést a Bizonytalan egyezések ablakból (alapbeállításban az első egyezést választja ki)
Csere az egyezésre | `<Ctrl+R>` | Az adott célnyelvi szövegrész helyére beilleszti a kiválasztott egyezést (alapbeállításban az első egyezést választja ki)
Egyezés beszúrása | `<Ctrl+I>` | Az adott célnyelvi szövegrészbe a kurzor helyére beszúrja a kiválasztott egyezést (alapbeállításban az első egyezést választja ki)
Csere a forrásszövegre | `<Ctrl+Shift+R>` | Az adott célnyelvi szövegrész helyére beilleszti a forrásszöveg tartalmát
Forrás beszúrása | `<Ctrl+Shift+I>` | Az adott célnyelvi szövegrészbe a kurzor helyére beszúrja a forrásszöveg tartalmát
Keresés a projektben... | `<Ctrl+F>` | A megnyíló párbeszédablakból keresést hajthat végre a projektben
## Menüpontról menüpontra
Következő fordítandó szövegrész | `<Ctrl+U>` | A szerkesztési mezőt a projekt fordítási memóriájában még nem rögzített szövegrészhez viszi
Következő szövegrész | `<Ctrl+N> Nyomja le a Return-billentyűt` | A szerkesztési mezőt a következő szövegrészhez viszi
Előző szövegrész | `<Ctrl+P>` | A szerkesztési mezőt az előző szövegrészhez viszi
Szövegrész száma... | `<Ctrl+J>` | a megadott számú szövegrészre ugrik.
## Projektállományok
Projektállományok felsorolása | `<Ctrl+L>` | Megjeleníti a projektállományok felsorolását
## Egyebek
Címkék ellenőrzése | `<Ctrl+T>` | Ellenőrzi, hogy a forrásszövegben lévő összes címke megjelenik-e a fordításban is.
Súgóállományok | `<F1>` | Külön ablakban megjeleníti az OmegaT súgóállományait

Jogi tudnivalók