# L'OmegaT al web

## Llocs web de l'OmegaT i projecte de l'OmegaT a SourceForge

El lloc web de l'OmegaT conté enllaços amb diversos recursos de l'OmegaT, o sigui que probablement hauríeu de començar per allí. Al grup d'usuaris de l'OmegaT a Yahoo hi podeu trobar assistència a l'usuari. Podeu fer cerques dins de l'arxiu de missatges sense haver-vos de subscriure al grup. Podeu baixar les noves versions de l'OmegaT des del Projecte de l'OmegaT a SourceForge.net, on també podeu enviar informes d'errors i sol·licituds de millores.

Tingueu en compte que, per a crear un informe d'error que sigui realment útil, cal que hi especifiqueu exactament aquestes tres coses:

- Els passos per a reproduir l'error
- El resultat que esperàveu obtenir
- El resultat que obteniu (en comptes de l'esperat)

Més informació a l'article Painless Bug Tracking d'en Joel Spolsky

Afegiu-hi còpies de fitxers, fragments del registre, captures de pantalla o qualsevol altra cosa que considereu que pot ajudar els desenvolupadors a trobar i a solucionar l'error. Tingueu en compte que els informes d'errors i les sol·licituds de millores són públics; per tant, no hi afegiu cap fitxer que contingui informació confidencial. Si voleu fer el seguiment de l'informe, cal que us registreu com a usuari de SourceForge, inicieu la sessió i enviar l'informe d'error mentre hi esteu connectat, o bé simplement feu clic al botó Monitor (Supervisa) de la part superior de l'informe.

## Col·laboració en el projecte de l'OmegaT

Per a col·laborar en l'OmegaT, primer subscriviu-vos al grup d'usuaris (des de la pàgina web o enviant un missatge de correu electrònic a OmegaT-subscribe@yahoogroups.com). Si voleu col·laborar en el desenvolupament de l'OmegaT, subscriviu-vos al grup de desenvolupadors (des de la pàgina web o enviant un missatge de correu electrònic a omegat-development-request@lists.sourceforge.net amb l'assumpte "subscribe").

Per a traduir la interfície d'usuari de l'OmegaT, el manual d'usuari o altres documents relacionats, primer llegiu-vos la guia Localizing and customizing OmegaT i subscriviu-vos al grup de traductors de l'OmegaT (des de la pàgina web o enviant un missatge de correu electrònic a omegat-development-request@lists.sourceforge.net amb l'assumpte "subscribe").

I així us fareu una idea d'allò que passa al món de l'OmegaT...

Avisos legals