# A felhasználói felület

- A felhasználói felület elemei
  - A leggyakrabban használt ablakok
  - Időnként használt ablakok
  - A projektbeállítások módosítására használt párbeszédablakok
- Az OmegaT főablaka
  - A főablak műveletei
  - A szerkesztő panel
    - Szövegrész megjelenítése
    - A szerkesztő mező tartalma
  - A Bizonytalan egyezések panel
    - Bizonytalan egyezések kiválasztása
    - Műveletek bizonytalan egyezésekkel
    - Egyezések megjelenítése és adatai
  - Szójegyzék
  - Főmenü
  - Állapotsor
- Egyéb ablakok
  - A Projektállományok... ablak
    - A Projektállományok... ablak jellemzői
    - Egyedi szövegrészek
    - Állományok hozzáadása a projekthez
  - Keresőablak
    - A keresés típusai
    - Keresés helyettesítő kerekterekkel és reguláris kifejezésekkel
    - A keresés eredményének megjelenítése
  - Címkék ellenőrzése
  - A Súgó menü
    - Navigálás a Súgóban
    - A felhasználói kézikönyv offline böngészése
- A projektbeállítások módosítására használt párbeszédablakok
  - A projekt beállításai
  - Betű
  - Állományszűrők
  - Szövegdarabolás
  - Szerkesztési mód

# A felhasználói felület elemei

## A leggyakrabban használt ablakok

Az OmegaT főablaka (...)
  részei a főmenü (...), az állapotsor (...) és 3 panel:
  A szerkesztő panel(...)
    itt történik a fordítás és annak szerkesztése
  A Bizonytalan egyezések panel (...)
    a fordítási memóriákból a leginkább hasonlatos szövegrészeket jeleníti meg
  A Szójegyzék panel (...)
    a terminológia fordítását mutatja
A Projektállományok ablak (...)
  a lefordítható állományok felsorolása
  előhívása: `Ctrl+L`, eltüntetése: `esc`
Keresőablak (...)
  a projekten belüli egyes szövegrészek előkeresése
  előhívása: `Ctrl+F`, eltüntetése: `esc`

## Időnként használt ablakok

A Címkék ellenőrzése ablak (...)
  a fordításokban előforduló címkehibák ellenőrzése
  előhívása: `Ctrl+T`, eltüntetése: `esc`
A Súgó (...)
  a felhasználói kézikönyv megjelenítése
  előhívása: `F1`, eltüntetése: `esc`

## A projektbeállítások módosítására használt párbeszédablakok

Az alábbi párbeszédablakokkal az OmegaT és a projekt beállításait módosíthatja. Mindegyikük leírása külön részben van megadva. Alább csak ezek összegzése és előhívásuk módja szerepel.

A Projekt szerkesztése (...)
  a projekt mappáinak és nyelveinek módosítása
  előhívása: `Ctrl+E` vagy Projekt → Beállítások..., eltüntetése: `esc`
Font (...)
  azon betűtípus módosítása, amellyel megadhatja, hogy az OmegaT milyen betűtípussal jelenítse meg a forrásszöveget, a fordítást, az egyezéseket és a kifejezéseket
  előhívása: Beállítások → Betű..., eltüntetése: `esc`
Állományszűrők (...)
  a támogatott állományformák kezelésének beállítása
  előhívása: Beállítások → Állományszűrők..., eltüntetése: `esc`
Szövegdarabolás (...)
  a szöveg mondatokra darabolásának beállítása
  előhívása: Beállítások → Szövegdarabolás..., eltüntetése: `esc`
Szerkesztési mód (...)
  annak beállítása, hogy mit jelenítsen meg az OmegaT a szerkesztő mezőben
  előhívása: Beállítások → Szerkesztési mód..., eltüntetése: `esc`

# Az OmegaT főablaka

## A főablak műveletei

A főablak részei a három panel, a főmenü és az állapotsor. Bármely panel helyzetét módosíthatja, sőt, külön ablakba helyezheti, ha a panelt a nevénél megfogva elhúzza. A panel állapotától függően 5 különböző jel jelenhet meg a panel jobb felső sarkában. Ha föléjük viszi az egérmutatót, megjelenik az adott funkció neve.

a panelnek csak a neve látszik lent, az állapotsor mellett. a panel az ablak teljes területét kitölti.
a panelt visszaállítja előző, kis vagy nagy méret előtti méretére.
a panelt önálló ablak formájában lekapcsolja a főablakról.
a panelt visszahelyezi a főablakba.

A paneleket akár egymás fölé is helyezheti. Ez esetben a panelek tetején egy fül látszik. A fülre kattintva hozhatja előre a panelt. A panelek közötti elválasztók elhúzásával átméretezheti a paneleket.

## A szerkesztő panel

Itt történik a fordítás beírása és szerkesztése.

### Szövegrész megjelenítése

A szerkesztő panelben a részben lefordított szöveg jelenik meg: a már lefordított szöveg fordításként, a többi eredeti forrásnyelvi szövegként látszik. A megjelenített szöveg szövegrészekre van felosztva, így az egész dokumentumot végigböngészheti és bármely szövegrészre kattintva nekiláthat a fordításának.

A szövegrészek közül mindig egy aktív. Mindig csakis ez látható két részletben: a felső rész forrásnyelven van, vastag betűs, zöld hátteres szövegként. Az alatta lévő rész a szerkesztő mező, melyet két jel határol: a bal oldali jel az `<nnnn. egység>`, ahol az `nnnn.` a projektben az adott szövegdarab sorszáma, míg a jobb oldali jel az `<egység vége>`.

A felső rész mindvégig a fordítandó szöveget jelzi, a szerkesztő mező pedig a felülírással vagy módosítással elkészítendő fordítás.

Ez a mondat le van fordítva.
Ez a mondat is le van fordítva.
Cette phrase est en train d'être traduite.
`<0003. egység>` [Ide kell beírnia a fordítást.] `<egység vége>`
Ezen mondat fordítása következik.

### A szerkesztő mező tartalma

A szerkesztő mező szerkesztési módjától függően az éppen fordítandó szöveg mezője lehet üres, tartalmazhatja a forrásszöveg, vagy tartalmazhatja azt a szöveget, amelyik a fordítandóhoz legközelebb áll.

Ha áttér egy másik szövegdarabra, megtörténik a fordítás ellenőrzése és tárolása.

Ha nem kívánja lefordítani az adott szövegdarabot, töröljön belőle minden szöveget (kiválasztás a `Ctrl+A`-val és törlés a `Del`-lel).

A Szerkesztési mód beállításától függően az OmegaT előkereshet egy fordítást, ha az megegyezik a forrásnyelvi szöveggel. Ez hasznos lehet olyan szövegek esetén, amelyekben kereskedelmi védjegyek, nevek és más tulajdonnevek fordulnak elő, illetve olyan harmadik nyelvi szövegek, amelyeket nem szükséges lefordítani.

További részletek: Fordítások szerkesztése.

## A Bizonytalan egyezések panel

A Bizonytalan egyezések panelje a fordítási memóriák alapján a legvalószínűbb szövegdarabokat jeleníti meg mind az éppen fordított projekt, mind a korábban készített vagy az ügyféltől, fordítóirodától kapott fordítási memóriák alapján.

### Bizonytalan egyezések kiválasztása

A következő szövegrészre való áttéréskor az első bizonytalan egyezést (a legjobb egyezési százalékot mutatót) a rendszer automatikusan választja ki. A `Ctrl+2`, `3`, `4` vagy `5` megnyomásával kiválaszthat egy másik egyezést a felsorol számúak közül.

### Műveletek bizonytalan egyezésekkel

A kiválasztott egyezés felhasználásához nyomja meg a `Ctrl+R`-t, ha a célnyelvi szöveget az egyezéssel kívánja felcserélni, illetve a `Ctrl+I`-t, ha a kurzor helyére be kívánja szúrni az adott egyezést.

### Egyezések megjelenítése és adatai

Az egyezés százalékát a rendszer durván az egyező szavak számának összehasonlítása és a kettő közül a hosszabbik szószámával elosztva állapítja meg. A kiválasztott bizonytalan egyezés vastag betűkkel jelenik meg, a fordítandó szövegrészből hiányzó szavak színe kék, a hiányzó rész melletti szóé pedig zöld lesz.

Vegyük az alábbi szövegrészt:

    	Tájékoztató a Javáról és az OmegaT-ről

Az egyező szövegdarab:

    	Általános megjegyzések a Java programnyelvről és az OmegaT-ről

színe:

    	Általános megjegyzések a Java programnyelvről és az OmegaT-ről

és a százalék kb. 3/5=60% lesz

## Szójegyzék

A Szójegyzék panelben szójegyzékekből betöltött kifejezések fordításai szerepelnek.

Az adott szövegrészben megjelenő kifejezések fordítását mutatja, de csak hivatkozás gyanánt, vagyis nem szúrható be és nem cserélhető ki a fordítás egy darabjával.

Az OmegaT támogatja több szóból álló kifejezések alapszintű használatát: ha egy kifejezés mindkét szava előfordul az adott szövegrészben, akkor a kifejezést kijelzi. A Szójegyzék panelben megjelenő terminológia alakja

     forrásnyelvi kifejezés = kifejezés fordítása	Esetleges megjegyzés a kifejezéssel kapcsolatosan

## Főmenü

Természetesen a főmenüből elérhető az OmegaT összes funkciója. Lásd a Főmenü mellékletet az összes menü és menüelem részletes leírásával kapcsolatosan.

A leggyakrabban használt funkciók elérhetők gyorsbillentyűkkel, így ha hozzászokik a használatukhoz, fordítás közben nem lesz szükség a menükben való böngészésre.

## Állapotsor

Az állapotsor a munkafolyamattal kapcsolatos üzeneteket jelzi ki a főablak alján. Ebben a sorban jelennek meg a folyamatban lévő egyes műveletek felhasználói visszajelzései. Ugyancsak itt látható az adott szövegrészhez tartozó bizonytalan egyezések és a szójegyzékbeli egyezések száma.

# Egyéb ablakok

## A Projektállományok... ablak

A Projektállományok... ablak a projektállományok felsorolását tartalmazza egyéb projektadatok mellett. Az ablak automatikusan megjelenik, ha az OmegaT betölt egy projektet. Bezárása az `esc`, megnyitása vagy előtérbe hozása a `Ctrl+L` segítségével történik.

### A Projektállományok... ablak jellemzői

Az alábbi információk jelennek meg.

- a projekt összes fordítandó állományának felsorolása
  Ezek azok a forrásállományok mappájában lévő állományok, amelyeket az OmegaT kezelni tud.
  Ha egy állományra kattint, az fordítás céljából megjelenik a szerkesztőablakban.
- a szerkesztő panelen pillanatnyilag elérhető állomány háttérszíne kék
- az állományok neve mellett látható a bennük lévő szövegrészek száma.
- az egyedi szövegrészek száma az egész projektben.
- a már lefordított egyedi szövegrészek száma. Ezt a rendszer minden egyes szövegrész lefordítása után frissíti.

### Egyedi szövegrészek

Az egyedi szövegrészek kiszámítása az összes szövegrészből a betűre egyező szövegrészek kivonásával történik (vagyis a "Fut" és a "fut" különbözőnek minősül).

A "Összes szövegrész" és az "Egyedi szövegrészek száma" közötti különbség alapján nagyjából megállapítható a szövegbeli ismétlődések mennyisége. A számok nem jelzik egyértelműen az ismétlődések fontosságát: a szövegrész lehet viszonylag hosszú és többszörösen ismétlődő mondat (szerencsés eset!), vagy csak egyes szavak, amelyek egy táblázaton belül ismétlődnek (kevésbé szerencsés eset...)

A projekt `/omegat` mappájában lévő `project_stats.txt` fájl ennél részletesebb adatokkal szolgált az egyes állományokról.

A szövegrészek/egyedi szövegrészek száma módosítható a darabolási szabályok megváltoztatásával. Az ilyen módosítások _mindig_ kerülendők, ha már nekikezdett egy projekt fordításának. A további részleteket lásd a darabolási szabályok alatt.

### Állományok hozzáadása a projekthez

A projekthez a "Forrásszövegek importálása..." gomb segítségével adhat hozzá forrásszövegeket. Ezzel átmásolja a kiválasztott állományokat a `/forrás`könyvtárba, és az újak betöltéséhez újból betölti a projektet. A projekthez hozzáadhat MediaWikiben írt internetes forrásszövegeket a "MediaWiki importálása..." gomb segítségével, ha az "Importálás MediaWikiből..." gombra kattint és megadja a megfelelő URL-t.

## Keresőablak

A Szöveg keresése ablak a projekten belüli egyes szövegrészek előkeresésére szolgál. Egy időben több keresőablak is nyitva lehet. Egy ablak megnyitásához használja a főablakban a `Ctrl+F` gyorsbillentyűt.

A keresőablak a keresőkifejezést vagy kulcsszavakat tartalmazza azon jelölőkkel és jelölőgombokkal együtt, amelyek a keresés és a keresés eredményének a megjelenítésére használatosak.

### A keresés típusai

Kétféle keresés közül választhat:
pontos keresés
  pontos kereséssel megadott projektben vagy tetszőleges könyvtárban, könyvtárfában kereshet a megadott szövegre.
kulcsszavas keresés
  kulcsszavas kereséssel a megadott összes kulcsszót tartalmazó szövegrészekre keres rá tetszőleges sorrendben.

A keresés vonatkozhat mind a forrásnyelvre, mind a fordításra.

A keresést bármely könyvtárban végrehajthatja, de ne feledje, hogy az OmegaT csak az általa támogatott állományokban keres.

### Keresés helyettesítő kerekterekkel és reguláris kifejezésekkel

Keresés esetén használhatók a * és ? helyettesítő karakterek. és a reguláris kifejezések.

### A keresés eredményének megjelenítése

Ha a keresendő szöveg beírása után a keresőgombra kattint, eredményként ezen a területen megjelenik az összes olyan szövegdarab, amely a projektben a megadott szövegrészletet tartalmazza. Az OmegaT minden azonos szövegdarabot egy egységként kezel és csak az első egyedi szövegrészt jeleníti meg.

A szövegrészek a projekten belüli előfordulásuk sorrendjében jelennek meg. A lefordított szövegrészek felül az eredeti szöveggel, alatta a fordítással jelennek meg, a még fordításra váró szövegek esetén pedig csak az eredeti szöveg látszik.

Ha a szövegrészre kattint, az módosításra a szerkesztőbe kerül. Ezután visszatérhet a keresőablakba és módosíthatja a következő szövegrészt. Az ilyen minta hasznos lehet terminológiai frissítések elvégzéséhez.

## Címkék ellenőrzése

A Címkék ellenőrzése ablak segítségével a fordításokban előforduló címkehibákat derítheti fel

Az ablak megnyitásához használja a főablakban a `Ctrl+T` gyorsbillentyűt.

Az ablak háromhasábos táblázatból áll:

- egy ugrópont a szövegdarabra
- az eredeti szövegdarab tartalma
- a lefordított szövegdarab tartalma

A címkék az eredeti és a lefordított tartalom összehasonlításának megkönnyítésére kék vastag betűkkel jelennek meg.

Ha az ugrópontra kattint, a kurzor a szerkesztőben a szövegdarabra ugrik.

Szükség esetén javítsa ki a hibát és a többi hiba kijavításához a `Ctrl+T` lenyomásával térjen vissza a címke-ellenőrzési ablakba.

A címkehibák olyan, a fordításban végrehajtott címkeműveletek eredményei, amelyek az eredetihez képest eltérő címkesorrendet és számozást eredményeznek. Egyes címkeműveletek szükségesek és ártalmatlanok, míg mások gondot okoznak a lefordított dokumentum létrehozása során.

A címkék rendszerint az eredeti szöveg valamilyen formázását mutatják. Az eredeti szöveg egyszerűsítésével számottevően csökkenthető a címkék száma.

## A Súgó menü

A súgó (amely megjeleníti ezt a kézikönyvet) az F1 lenyomásával vagy a főmenüből a Súgó -> Felhasználói kézikönyv... pontból hívható elő.

### Navigálás a Súgóban

Az ablakban a kézikönyv és két gomb látható: a Vissza és a Tartalom. A felhasználói kézikönyv egy HTML-dokumentum, amelyben ugrópontokkal jut el a különböző fejezetekhez. Az ugrópontra kattintva térhet át a kívánt oldalra, az internetes böngészőkhöz hasonló módon.

### A felhasználói kézikönyv offline böngészése

A felhasználói kézikönyv a `doc` almappában van az OmegaT telepítési mappájában. Ennek megfelelően megtekintheti a magyar dokumentációt, ha böngészőjével megnyitja a `doc/hu/index.hmtl` állományt. Ily módon követheti a külső internetes ugrópontokat is, melyek elérését a beépített súgó nem támogatja.

Jogi tudnivalók