# Az OmegaT a Világhálón

## Az OmegaT portáljai és az OmegaT SourceForge projekt

Az <a0yOmegaT portálja az OmegaT különféle forrásaihoz kínál ugrópontokat, ezért feltehetőleg célszerű innen elindulnia. A felhasználók az OmegaT Yahoo User Group nevű levelezőlistáról kapnak támogatást. Az archívumokban akár a csoportra való feliratkozás nélkül is keresgélhet. Az OmegaT újabb változatai az OmegaT SourceForge.net Project portálról tölthetők le, amelyre beküldhet hibajelentéseket és bővítési kéréseket is.

Ne feledje, hogy a megfelelő hibajelentéshez három dologra van szükség:

- A megismétléshez végrehajtandó lépések
- Az ezektől várt eredmény
- Amit az eredmény helyett tapasztalt

További részletekkel szolgál a Joel Spolsky által írt Painless Bug Tracking című cikk.

A jelentéshez csatoljon állományokat, naplórészleteket, képernyőképeket, bármit, amivel véleménye szerint segíti a fejlesztőket a hiba megtalálásában és kijavításában. Ne feledje, hogy a hibajelentéseket és a bővítési kéréseket mindenki láthatja, ezért ne küldjön bizalmas adatokat tartalmazó állományokat. Ha nyomon szeretné követni, mi történik a jelentésével, iratkozzon fel SourceForge-felhasználóként, jelentkezzen be és ezt követően küldje be a hibajelentést, vagy kattintson a jelentés tetején a monitorra.

## Hozzájárulás az OmegaT-projekthez

Ha hozzá kíván járulni az OmegaT-hez, először csatlakozzon a felhasználói csoporthoz (a weben keresztül vagy az OmegaT-subscribe@yahoogroups.com-ra küldött levéllel). Ha hozzá kíván járulni az OmegaT fejlesztéséhez, csatlakozzon a fejlesztői csoporthoz (a weben keresztül vagy az omegat-development-request@lists.sourceforge.net-re küldött "subscribe" tárgysorú levéllel).

Ha az OmegaT felhasználói felületét, felhasználói kézikönyvét és kapcsolódó dokumentumait szeretné lefordítani, először olvassa el a Localizing and customizing OmegaT útmutatót, majd csatlakozzon az OmegaT fordítói csoportjához (a weben keresztül vagy az omegat-development-request@lists.sourceforge.net-re küldött "subscribe" tárgysorú levéllel).

és ismerkedjen meg az OmegaT világával...

Jogi tudnivalók